Høringssvar til fornyet VVM-redegørelse for kystnære vindmøller i [adresse] 
Sagsfremstilling 
9.      Høringssvar til fornyet VVM-redegørelse for kystnære vindmøller i [adresse]  
                                                                                                                       Åbent 
Sagsnr.: 326-2013-58685       J.nr.: 01.02.03            Gyda Hansen.: 326-2016-1603 
 
Sagstype 
Godkendelse  
 
Resume og sagens baggrund 
Kalundborg Kommune har fra Naturstyrelsen modtaget fornyet høring af forslag til kommune-plantillæg nr. 4 til 
Kalundborg Kommunes kommuneplan, samt VVM-redegørelse for etablering af [adresse]. Den 
fornyede høring skyldes, at styrelserne i den tidligere høring (fra den 15. juli til 23. september) har modtaget 
høringssvar og data, der har givet anledning til at foretage ændringer i VVM-redegørelsen. Sagen har tidligere været 
behandlet på Kommunalbestyrelsens møde den 30. september 2015. 
 
Indstillinger 
Direktøren indstiller, at vedlagte høringssvar godkendes med henblik på at fremsende dette til Naturstyrelsen senest 
den 8. februar 2016. 
 
Behandling 
Teknik- og Miljøudvalget, Økonomiudvalget, Kommunalbestyrelsen. 
 
Sagsfremstilling 
Kalundborg Kommune har fra Naturstyrelsen modtaget fornyet høring af forslag til kommune-plantillæg nr. 4 til 
Kalundborg Kommunes kommuneplan, samt VVM-redegørelse for etablering af [adresse]. Den 
fornyede høring skyldes, at styrelserne i den tidligere høring (fra den 15. juli til 23. september) har modtaget 
høringssvar og data, der har givet anledning til at foretage ændringer i VVM-redegørelsen. Herunder følger 
styrelsens begrundelse for den fornyede høringsproces: 
 
"Begrundelsen for fornyet høring er nye oplysninger om den europæiske minimumsbestand af sortænder 
indkommet i 2. offentlighedsfase. Disse oplysninger har dokumenteret, at den frem-lagte VVM-redegørelse var 
baseret på forældede bestandsopgørelser af minimumsbestanden for sortand. De nye bestandsestimater angiver 
en betydelig større europæisk minimums-bestand af sortand. Vurderingerne af [adresse] 
påvirkning af rastende sortænder i bugten er derfor revurderet og viser, at det er muligt at gennemføre en fuld 
udbygning til 200 MW på et areal af maksimalt 44 km2 i [adresse] samtidig med, at en skadevirkning på 
udpegningsgrundlaget for bestanden af sortand kan afvises." 
 
Kalundborg Kommune fremsendte, i forlængelse af Kommunalbestyrelsens møde den 30. september 2015, 
høringssvar til Naturstyrelsen, hvor de væsentligste bemærkninger var de uafklarede visuelle forhold omkring 
vindmølleparkens udbredelse. Kommunens tidligere høringssvar er vedlagt som bilag 1.  
 
Kalundborg Kommune fastholder i det fornyede høringssvar fortsat de tre hovedbemærkninger, som er yderligere 
beskrevet i det vedlagte administrative forslag til høringssvar (Bilag 2). 
 
1. VVM-redegørelsen som worst-case tilgang 
Kalundborg Kommunes generelle ønske om, at der arbejdes videre med et hovedforslag og eksempelvis 2 
alternativer i VVM-redegørelsen imødekommes ikke entydigt af styrelsen, da VVM-redegørelsen er udarbejdet ud 
fra en "worst-case" tilgang. Denne tilgang er beskrevet i VVM-redegørelsen, som gengives herunder: 
 
"Til udarbejdelse af denne VVM-redegørelse foreligger ikke et afgrænset projekt, idet der først ved meddelelse af 
etableringstilladelse til en kommende koncessionshaver vil foreligge et afgrænset anlægsprojekt for såvel anlæg på 
havet som anlæg på land. Redegørelsen er derfor udarbejdet ud fra en worst-case tilgang, det vil sige ud fra 
vurderinger af de værst tænkelige påvirkninger inden for den teknisk mulige ramme for projektet. I VVM-
redegørelsen indgår således for hvert fagemne en beskrivelse af worst-case scenarier, og det er vurderet, hvilket 
scenarie, der vil medføre den største miljøpåvirkning. 
 
Worst-case-rammen for VVM-redegørelsen skal sikre, at det endelige anlægsprojekt vil være omfattet af de 
vurderinger, der er gennemført, og enten vil have tilsvarende eller mindre miljøpåvirkning end de miljøpåvirkninger, 
der er vurderet i VVM-redegørelsen." 
 
2. Bemærkninger til landanlæg - kommuneplantillæg nr. 4  
Kalundborg Kommune har været i tæt og konstruktiv dialog med Naturstyrelsen for at sikre kommunens 
udviklingsmuligheder i forhold til fremtidig bosætning og erhvervsudvikling af særligt kabelkorridorens berørte 
områder. I den tekniske høring er der søgt løsninger fra styrelsens side, som imødekommer Kalundborg Kommunes 
ønsker for kabeltracéets beliggenhed. 
Kalundborg Kommune opfordrer i høringssvaret til, at arealudlæg til kabelstationer begrænses mest muligt, således 
at hensyn til de omkringboende tilgodeses bedst muligt.  
 
3. Bemærkninger til vindmølleanlæg på søterritoriet 
Kommunalbestyrelsens fokus er visualiseringerne fra de "kritiske vinkler", som er beskrevet i VVM-redegørelsen. 
Det vurderes derfor fortsat, at den visuelle påvirkning af kysterne og til dels det tilhørende bagland kan virke markant. 
Kalundborg Kommune finder, at visualiseringernes højeste møller er betænkelige i forhold til den langtrækkende 
visuelle effekt henover eksempelvis [adresse].  De store møller kan forstyrre landskabsoplevelsen fra [adresse] og 
videre mod syd, når man kigger ud mod vindmølleområdet.  
 
Samtidig skal det bemærkes, at udbredelsen af projektområdet er et opmærksomhedspunkt, da en større del af 
horisonten derved vil blive påvirket. Det vil være hensigtsmæssigt at samle projektet, således at de mest markante 
landskabelige belastninger undgås. 
 
I forlængelse af ovenstående vil det være hensigtsmæssigt, at der fremlægges visualiseringer som sikrer en øget 
balance mellem højde på møllerne og det areal, de placeres over samt afstanden fra kysterne.  
 
Det er fortsat ønskeligt at få fremlagt et hovedforslag og alternativer med afsæt i ovenstående bemærkninger, som 
der kan tages konkret stilling til. 
 
4. Lokal opbakning 
Det erfares i de lokale drøftelser og ved borgermødet som blev afholdt den 2. september 2015, at den lokale 
opbakning til projektet, erfares hovedsageligt kun at være til stede fra Sejerø, men ikke fra kommunens øvrige 
berørte områder. Denne udvikling i den lokale opbakning er fortsat medtaget i høringssvaret til Naturstyrelsen. 
 
Økonomiske konsekvenser 
Der er ingen økonomiske konsekvenser. 
Direktionens møde den 12. januar 2016: 
Anbefales. 
 
Bilag 
 
 
Bilag 1 - Revideret høringssvar efter politisk behandling - VVM 
sejerø Bugt vindmøller 
326-2015-306164 
Bilag 2 - Fornyet høringssvar til VVM-redegørelse og forslag til 
kommuneplantillæg 
326-2016-1249 
 
 
 
Teknik- og Miljøudvalgets møde den 12. januar 2016: 
Anbefales. 
Udvalget ønsker dog en skærpelse af høringssvaret, idet afsnit 2 side 2 i Bilag 1 indarbejdes i det fornyede 
høringssvar. 
